
Patvirtinti Laikinąją karių palaikų perkėlimo ir laidojimo vietos paženklinimo komisiją ir jos nuostatus.

Vadovaujantis Lietuvos Respublikos Vyriausybės 2025 m. rugpjūčio 27 d. nutarimu Nr. patvirtintu Antrojo pasaulinio karo Sovietų Sąjungos ir kitų šalių, propaguojančių totalitarinius, autoritarinius režimus ir jų ideologiją, karių palaikų perkėlimo ir laidojimo vietos paženklinimo tvarkos aprašo 5 punktu Šiaulių miesto savivaldybės taryba  turi sudaryti Laikinąją karių palaikų perkėlimo ir laidojimo vietos paženklinimo komisiją. Pažymėtina, kad vadovaujantis Lietuvos Respublikos draudimo propaguoti totalitarinius, autoritarinius režimus ir jų ideologijas įstatymo 5 straipsnio 1 dalimi Šiaulių miesto savivaldybės administracija yra gavusi minėto įstatymo 4 straipsnio 8 dalyje nurodytą Lietuvos gyventojų genocido ir rezistencijos tyrimo centro generalinio direktoriaus sprendimą Nr. SVOA-112 „Dėl viešojo objekto pašalinimo“, kuriame nurodyta pašalinti viešąjį objektą, Sovietų Sąjungos karių palaidojimo vietą Prisikėlimo aikštėje, Šiaulių mieste, todėl šiais metais yra organizuojamas Antrojo pasaulinio karo Sovietų Sąjungos karių palaikų perkėlimas iš minėtos palaidojimo vietos. Palaidojimo vietai teisinė kultūros paveldo objekto apsauga panaikinta Kultūros paveldo departamento prie Kultūros ministerijos penktosios nekilnojamojo kultūros paveldo vertinimo tarybos sprendimu (2024-09-16 aktas Nr. KPD-KP-VT5/12.1).

Lietuvos Respublikos Vyriausybės 2025 m. rugpjūčio 27 d. nutarimu Nr. patvirtinto Antrojo pasaulinio karo Sovietų Sąjungos ir kitų šalių, propaguojančių totalitarinius, autoritarinius režimus ir jų ideologiją, karių palaikų perkėlimo ir laidojimo vietos paženklinimo tvarkos aprašo 5 punkto nuostatos įpareigoja sudaryti Laikinąją karių palaikų perkėlimo ir laidojimo vietos paženklinimo komisiją. 

Komisija sudaroma skubos tvarka, nes  2025 m. rugpjūčio 27 d. patvirtintas Lietuvos Respublikos Vyriausybės nutarimas „Dėl Antrojo pasaulinio karo Sovietų Sąjungos ir kitų šalių, propaguojančių totalitarinius, autoritarinius režimus ir jų ideologiją, karių palaikų perkėlimo ir laidojimo vietos paženklinimo tvarkos aprašo patvirtinimo“.
Neigiamų pasekmių nenumatoma.
Priėmus sprendimą, keičiami ar panaikinami galiojantys Savivaldybės teisės aktai –   Nėra.

Nėra

Sprendimui įgyvendinti lėšų reikės, tačiau jų dydis kol kas neprognozuojamas, nes nėra aišku, kiek palaikų bus rasta ir reikės perkelti.
Sprendimo projektą parengė Mantas Antanavičius, Šiaulių miesto savivaldybės administracijos Miesto plėtros ir paveldosaugos skyriaus  vyriausiasis specialistas, tel. (+370 41) 596 246.

Būtina skubiai patvirtinti Laikinąją karių palaikų perkėlimo ir laidojimo vietos paženklinimo komisiją ir jos nuostatus.

Vyriausioji specialistė pavaduojanti,
skyriaus vedėją                                                                                                               Justina Sagatė                               									
